Domnus Ansedeus de Angluris, de illa condemina quæ est in Viventio villa, quæ partitur cum fratre suo Bernardo, in qua monachi duplam taschiam habebant, totam illam partem quam habebat monachis de Paredo misit in pignore per centum quinquaginta solidos, omnibus diebus usque denarii sint redditi in manu prioris loci et seniorum de Paredo; fructum vero qui exierit infra hoc, dedit Deo et ad locum Paredi, pro anima sua et uxoris, patris, matris et omnium antecessorum suorum. Et si obitus ejus evenerit ac monachus fieri voluerit, dedit Deo et ad locum Paredi, absque ulla calumpnia et retinemento; et pro hoc dono est conveniens, si aliud non dederit, ut honorifice recipiatur. Hoc donum laudavit domnus Bernardus de Angluris, frater ejus, et Willelmus filius Ansedei ac filia ejus. Domnus Humbertus de Borbon et filius ejus Ansedeus, et uxor domni Humberti hoc donum laudaverunt apud Borbonem, et affuerunt hii testes: Artaldus Buxol, Jocerannus de Vilers, Antelmus monachus, Gauffredus Digons. Donnus Ansedeus fecit hoc donum, in manu domni Hugonis prioris, juxta Regniacum. Testes ex hoc dono: Durannus Galdels, Heynricus de Maldelgo, Oddo de Moriniaco, Durannus presbiter, Aalbaldus famulus, Petit Marescals.